Edoardo Reja

Edoardo Reja (s. 10. lokakuuta 1945) on italialainen jalkapallovalmentaja ja entinen keskikenttäpelaaja. 

Hän on tehnyt pitkän, yli 40 vuotta kestäneen valmennusuran pääasiassa Italiassa. 

Ura pelaajana

Reja pelasi urallaan SPALissa, US Città di Palermossa ja US Alessandria Calciossa. Palermon paidassa hän pelasi kaikkiaan 124 Serie A -ottelua ja teki yhden pääsarjamaalin. Reja lopetti peliuransa 1975 US Alessandrian paidassa.

Ura valmentajana

Reja aloitti valmennusuransa vuonna 1979 Serie D:ssä pelanneen Molinella Calcion päävalmentajana. Yhden kauden jälkeen hän siirtyi sarjaporrasta ylemmäksi Monselicen päävalmentajaksi. Hän valmensi läpi 1980-luvun pieniä italialaisseuroja, kunnes 1987 siirtyi Pescara Calcion juniorivalmentajaksi. 1989 hän siirtyi Serie B:ssä pelanneen Pescara Calcion edustusjoukkueen peräsimeen. Rejan ura jatkui Serie B:n ja Serie A:n hissijoukkueissa, joiden sarjataso vaihtui tiuhaan tahtiin. 

Tammikuussa 2005 Reja siirtyi perinteikkään, mutta 2000-luvulla ongelmiin ajautuneen SSC Napolin päävalmentajaksi. Reja luotsasi ensimmäisellä puolikkaalla Napoli-kaudellaan seuran Serie C1:n mestariksi ja nousu Serie B:hen varmistui. Kausi toiseksi ylimmällä sarjatasolla oli menestyksekäs ja Napolissa juhlittiin kakkossijan myötä paluuta pääsarjatasolle kuuden vuoden tauon jälkeen.

Pääsarjakausi 2007/08 oli Rejalle ja Napolille menestyksekäs. Kahdeksanneksi sijoittunut Napoli pääsi mukaan UEFA Intertoto Cupiin ja vuosien tauon jälkeen eurokentille. Kausi 2008/09 alkoi hyvissä merkeissä, vaikkakin SL Benfica pudotti Napolin UEFA Cupista jo ensimmäisellä kierroksella. Napoli keikkui syyskauden aivan kärjen tuntumassa, mutta kevätkaudella suoritustaso laski ja Napoli ajautui tappiokierteeseen. Rejan kohtaloksi koitui lopulta yhdeksän ottelun tappioputki, jonka seurauksena seura oli pudonnut Serie A:ssa sijalle 11. Maaliskuussa 2009 hän sai potkut tehtävistään. Fired Napoli coach Reja has no axe to grind

Elokuussa 2009 Reja siirtyi Kroatian pääsarjassa pelaavan HNK Hajduk Splitin päävalmentajaksi. Reja: Vratit ću Hajduk gdje mu je mjesto! Rejan johdolla edelliskauden hopeajoukkue Hajduk ei pysynyt kärkiseura NK Dinamo Zagrebin vauhdissa. Reja ei nähnyt kauden loppua, sillä helmikuussa 2010 hän jätti Hajdukin ja siirtyi Serie A:ssa ongelmiin ajautuneen SS Lazion päävalmentajaksi. Reja beerbt Ballardini Rejan tynkäkausi Laziossa päättyi lopulta sijalle 12, eli hän onnistui tehtävässään välttää seuran katastrofaalinen putoaminen sarjasta. Kaudella 2010/11 hän nosti joukkueen takaisin Serie A:n kärkikahinoihin ja lopulta viidenneksi. Kausi 2011/12 lähti hyvin käyntiin Lazion pelattua tasan puolustavan mestarin AC Milanin kanssa. Tappio Genoalle sai Rejan ilmoittamaan erostaan päävalmentajan tehtävistä 20. syyskuuta. Taustalla on myös fanien negatiivinen suhtautuminen Rejaan ja heidän käyttäymisensä Genoa-ottelussa. Lazion seurajohtaja Claudio Lotito ilmoitti Rejan kuitenkin jatkavan tehtävässä. Claudio Lotito: I rejected resignation from Lazio's Edy Reja Toistamiseen Reja ilmoitti eroavansa tehtävästään joukkueen pudottua Atlético Madridille Eurooppa-liigan ensimmäisellä pudotuspelikierroksella. Lotito ei kuitenkaan hyväksynyt Rejan eronpyyntöä ja lopulta hän ilmoitti jatkavansa päävalmentajana. Reja: "Abenteuer geht weiter" Reja luotsasi Lazion lopulta liigassa neljänneksi, mikä varmisti seuralle paikan Eurooppa-liigaan kaudelle 2012/13. Kauden jälkeen Reja ilmoitti jättävänsä seuran, vaikka puheenjohtaja Lotito olisi halunnut hänen jatkavan. Im dritten Anlauf: Reja tritt bei Lazio zurück

Joulukuun lopussa 2013 spekulaatiot Rejan paluusta Lazion päävalmentajaksi kiihtyivät, kun Vladimir Petkovićin sopimus Sveitsin jalkapallomaajoukkueen kanssa julkistettiin. 30. joulukuuta Reja johti Lazion harjoituksia, vaikkei ollut virallisesti nimetty seuran päävalmentajaksi. Reja takes Lazio training ahead of return Lazio virallisti Petkovićin potkut ja Rejan nimityksen seuran päävalmentajaksi 4. tammikuuta 2014. COMUNICATO Lazio schasst Petkovic, Reja übernimmt endgültig Rejan johdolla Lazio jäi Serie A:ssa lopulta yhdeksänneksi ja europelien ulkopuolelle. Kesäkuussa Reja jätti Lazion. Edy Reja saluta la Lazio 

Maaliskuussa 2015 Rejasta tuli Serie A:n putoamiskamppailuun vajonneen Atalantan päävalmentaja. COMUNICATO ATALANTA B.C.  Rejan johdolla Atalanta kipusi putoamisviivan yläpuolelle ja säilytti sarjapaikkansa kolmen pisteen erolla Cagliariin. Kaudella 2015/16 Reja yritti nostaa Atalantan Serie A:n kärkitaisteluun, mutta lukuisat tasapelit verottivat pistesaalista ja tuloksena oli 13. sija. Kauden jälkeen kokenut Reja jätti seuran.Atalanta appoint Gian Piero Gasperini to replace Edoardo Reja

Huhtikuussa 2019 Reja palasi valmennustehtäviin lähes kolmen vuoden tauon jälkeen tehtyään marraskuuhun 2019 ulottuvan sopimuksen Albanian jalkapallomaajoukkueen kanssa.Official: Albania appoint Reja Reja valmensi Albaniaa kolmen ja puolen vuoden ajan. Hänen johdollaan Albania voitti 14 pelaamistaan 38 maaottelusta. Tammikuussa 2023 hänen seuraajakseen valittiin brasilialainen Sylvinho.Italian coach Reja replaced by Sylvinho on Albania bench

Yksityiselämä

Reja on syntynyt Italian ja silloisen Jugoslavian rajan tuntumassa Lucinicon kylässä. Hänen isänsä kuului Italian slovenialaisvähemmistöön ja äitinsä oli etninen friuli. Furlanija zakladnica najboljših trenerjev LA SLOVENIA DI REJA! Reja puhuu sujuvasti italiaa, sloveniaa ja friulia. Capello: Pri Edyju Reji se govori slovensko

Reja on ollut vuodesta 1969 lähtien naimisissa Livia Rejan kanssa. Hän tutustui vaimoonsa asuessaan Fabio Capellon kämppäkaverina Ferrarassa. Livia oli Capellon tulevan vaimon Lauran hyvä ystävä. [Capello: Portrait of winner. Gabrielle Marcotti]

Lähteet

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1945 syntyneet
Luokka:Elävät henkilöt